શુક્રવારે ગાંધીનગરમાં આ મુદ્દે મૌન રેલી કરવા આવેલા 350 જેટલા કર્મચારીઓની અટકાયત કરવામાં આવી હતી. નેશનલ રૂરલ હેલ્થ મિશન અંતર્ગત રાજયનાં ગ્રામ્ય વિસ્તારોનાં પીએસસી તથા બ્લોકનાં દવાખાનાઓમાં આરોગ્યને લગતી સેવાઓ આવતા આયુષ મેડીકલ ઓફિસર્સ, પીએસસી એકાઉન્ટન્ટ, બ્લોક એકાઉન્ટન્ટ, બ્લોક એમએનજી, સ્ટાફ નર્સીંસ તથા સ્ટાફ બ્રધર્સ સહિતનાં કર્મચારીઓ ગાંધીનગરમાં વગર મંજુરીએ યોજવામાં આવેલી મૌન રેલીમાં રાજયભરમાંથી જોડાયા હતા. નેશનલ હેલ્થ મિશન કરાર આધારિત કર્મચારી મંડળ ગુજરાત દ્વારા ગાંધીનગરમાં પોતાની માંગણીને લઇને ગાંધી ચિંધ્યા માર્ગે પ્રદર્શનનો આ કાર્યક્રમ જાહેર કરવામાં આવ્યો હતો. મંડળનાં પ્રમુખ વિનોદભાઇ પંડ્યાનાં જણાવ્યાનુંસાર ગત તા 28મી મેનાં રોજ તમામ કર્મચારીઓને લોયલ્ટી બોનસ સાથેનો સિનીયોરીટી વાઇઝ પગાર વધારો જાહેર કરી દેવાયો હતો.